
Diesel berendezések elektronikus vezérlése

 A kutatásom fő célja a dízel szervizelés költségének a csökkentése.
E cél érdekében próbáltam beépíteni saját ötleteimet olyan berendezésekbe, amelyek olcsóbbak, de ugyanakkor képesek teljesíteni. Két alkatrész melynek a szervízelése speciális eszközöket igényel a magasnyomású szivattyú és a dízel porlasztó. A kettőnek az együttes működése valósítja meg az üzemanyag magas nyomáson való jutását az égés kamrába, avagy a munka hengerbe.
 Kísérleteimet az igenis elterjedt Common-Rail rendszeren végeztem. Az általam választott rendszert a BOSCH fejlesztette ki. Az alapelvek elsajátítása után elkezdtem tervezni egy olyan gépet mely képes szimulálni valódi körülményeket az alkatrészek helyes működése és bevizsgálása céljából. Ezt a feladatot kisebb részfeladatokra bontottam: nyomásvezérlés a Rail-ben; porlasztó vezérlés, a porlasztott üzemanyag mennyiség mérése érdekében. Kutatásom során sikerült ábrázolni a Rail-ben megjelenő nyomás diagramját a vezérlő jel függvényében. Ugyanakkor sikerült kimutatni és mérni a porlasztási kését, mely fontos a porlasztók kódolásához.
 Egy Microchip gyártmányú mikrovezérlő segítségével sikerült kialakítanom egy olyan rendszert mely képes nyomást mérni a Rail-ben a beépített szenzor segítségével; és képes vezérelni a beépített nyomás szabályzó mágnes szelepet. Ugyanakkor egy Lcd-re írja ki a lényeges adatokat. Későbbi kísérletezések után a nyílt hurkú vezérlés helyét egy PID vezérlés vette át.
 A porlasztó vezérlés megvalósításáért egy gyári gépet használtam (Merlin Diesel s300-1). Egy oszcilloszkóp segítségével paraméterazonosítást végeztem Piezo kristállyal ellátott porlasztókon. Kiderült, hogy a porlasztó működése elektronikai szempontból nagyon hasonló egy kondenzátor működésével. Különböző technikák kipróbálása után, egy step up (boost) - step down (buck) konverterhez jutottam. A vezérlés valójában egy kondenzátortöltés és kisütésen alapszik. Fontos megjegyezni, hogy az általam kifejlesztett vezérlőegység a kisütési fázisban képes energiát visszatáplálni az áramforrásba. Ezzel csökkenti a hő veszteségeket és növeli a teljes rendszer hatásfokát.
 A kutatásaim során sikerült tervezni egy olyan rendszert mely alkalmas a Common-Rail rendszer bevizsgálásra köböző padon. Ugyanakkor sikerült megvalósítani mindezt kisebb áron, mint a többi bevizsgáló eszköz mely a jelen pillanatban elterjedt a piacon.



